o
DEREK PRINCE Jumalan tuomion kohtaaminen
Ohjelma 2
Hesekiel 16:49 luettelee Sodoman synnit.
Mielenkiintoista on, että homoseksuaalisuutta ei mainita,
mutta sen sijaan kerrotaan sosiaalisista ja hengellisistä oloista,
joissa syntyy homoutta.
Kuulkaa: "Sinun sisaresi Sodoman synti oli julkea itsekkyys.
Hän vietti tyttärineen yltäkylläistä ja huoletonta elämää,
mutta kurjalle ja köyhälle hän ei avannut kättään"
Miten hyvin se kuvaakaan nyky-Amerikkaa (ja Suomea)!
Ylpeys, yltäkylläisyys, huoleton elämä ja välinpitämättömyys köyhistä.
Noissa oloissa syntyi homoseksuaalisuutta.
Emme voi väittää olevamme vapaita vastuusta,
koska me olemme synnyttäneet nykytilan ja
sietäneet ja nauttineet oloista, jotka ovat omaa aikaansaannostamme.
En ole tässä kertomassa kielteisiä asioita.
Noin kuukausi sitten, Uudessa Seelannissa,
Herra herätti minut kahdelta yöllä,
hetki, jolloin Hän yleensä herättää minut, jos Hän haluaa sanoa jotain.
Se oli niin puhuttelevaa, että tein jotain sellaista mitä harvoin teen.
Minun oli noustava vuoteesta ja polvistuttava rukoilemaan.
Jumalalla oli henkilökohtaista asiaa minulle ja Hän kysyi:
"Haluatko ottaa Amerikan sydämellesi niin kuin
Jeesus on ottanut sen sydämelleen?"
Sanoin, että Herra mitä Sinä pyydätkään?
En tajua Amerikan puolesta tuntemasi surun syvyyttä.
Sinä siis haluat minun ottavan Amerikan sydämelleni
niin kuin Sinä olet ottanut sen sydämellesi.
Jeesuksen tunne Amerikkaa kohtaan on
yhdellä sanalla kuvattuna: pettymys. Hän on pettynyt.
Hän on tehnyt Amerikan kansan hyväksi
hengellisesti ja materiaalisesti enemmän kuin
yhdellekään toiselle kansalle kautta aikain.
Miten kansa on tähän vastannut?
Ehkä pettymys on lievin ilmaisu kuvaamaan Jeesuksen reaktiota.
Hän sanoi: "Haluatko ottaa Amerikan sydämellesi?"
Tämä oli hyvin todellinen keskustelu.
Sanoin: "Herra...
Amerikan kansa on ollut minulle niin ystävällinen.
He ovat kunnioittaneet ja tukeneet minua
ja auttaneet minua julistamaan.
Miten ikinä voisin kieltäytyä täyttämästä pyyntöäsi?
En sanonut sitä vastenmielisesti ja jatkoin:
"Herra, jos niin tahdot, annan sydämeni Amerikalle."
Rukoilimme Ruthin kanssa tämän asian puolesta.
Sanoimme: "Herra, anna meidän ottaa Amerikka sydämellemme."
Jeesuksen sydän on murtunut ja syvästi surullinen.
Hän sanoi: "Mitä olisin voinut tehdä enemmän
tämän kansan hyväksi kuin mitä olen tehnyt?
Ja miten he ovatkaan siihen vastanneet."
Tiedän, että Jumalalla on monia kalliita pyhiä Amerikassa.
Jotkut heistä ovat tässä tilaisuudessa.
Tämä on Jumalan vastaus tilanteeseen, jota Hesekiel kuvasi.
"Minä etsin heidän joukostaan miestä, joka vahvistaisi muurin,
seisoisi lujana sen aukossa, ja torjuisi maataan uhkaavan tuhon."
Hän etsi yhtä miestä. Raamatun traagisimpia sanoja ovat:
"Mutta sitä miestä en löytänyt. (Ei yhden yhtä. Ja hän sanoi:)
Niin Minä syöksin heihin kaiken vimmani, tuhosin heidät vihani tulella.
Minä annoin heille heidän tekojensa mukaan."
Jos olisin löytänyt yhden miehen, olisin pelastanut heidät.
Entä sinä?
Löytääkö Herra ketään? Enemmän kuin yhden henkilön?
Voiko Herra sanoa seurakunnalleen:
"Haluatko seisoa muurin aukossa tämän maan puolesta?
Vahvistatko muurin, niin ettei Minun tarvitse
vuodattaa vihani viimeisiä pisaroita?
Tätä kysyn nyt. Olen kuullut sanottavan, että USA:ssa on
kymmeniä miljoonia uudesti syntyneitä kristittyjä.
Jos niin on, niin missä he ovat ja mitä he tekevät
ja miksi kansakunta menee koko ajan alaspäin?
Tähän on vain yksi selitys. Jos he ovat kristittyjä,
niin he ovat makunsa menettänyttä suolaa.
Tiedätte mitä Jeesus sanoi sellaisesta suolasta.
Ei se kelpaa enää mihinkään. Kuulostaa pahalta.
Mauton suola heitetään menemään ja ihmiset tallaavat sen jalkoihinsa.
Sanonpa vain, että elleivät USA:n seurakunnat muutu,
ihmiset tallaavat ne jalkoihinsa.
USA:ssa on vallalla tavaton viha Kristusta ja seurakuntia kohtaan.
1 Korintolaiskirje 11:31,
ei palataan 1 Kor 11:27
1 Kor 11:27: "Niinpä ?"
Sanon aina, että jos "niinpä" esiintyy Raamatussa,
on mietittävä miksi tuo sana on siellä.
Scott Ross selvitti tätä ansiokkaasti.
"Niinpä se, joka arvottomalla tavalla syö tätä leipää ja juo Herran maljasta,
tekee syntiä Herran ruumista ja verta vastaan."
Mielestäni parempi käännös olisi
"on vastuussa" Herran ruumiista ja verestä.
Tietämättömyyteen ei voi vedota.
"Jokaisen on tutkittava itseään, ennen kuin syö tätä leipää ja
juo tästä maljasta. Se, joka syö ja juo ajattelematta,
että kysymys on Kristuksen ruumiista, syö ja juo itselleen tuomion."
Jae 30: "Sen vuoksihan teidän joukossanne on paljon heikkoja ja
sairaita ja monet ovat jo nukkuneet pois."
Ketkä monet? Monet kristityt.
Olen ollut monesti parantumiskokouksissa.
En muista kenenkään osoittaneen pääsyytä siihen,
miksi kristityt ovat sairaita.
He ovat astuneet Herran pöytään ajattelematta.
Jos jokin niin Korintin seurakunta
oli karismaattinen, mutta silti Paavali sanoo, että tästä syystä
monet ovat heikkoja ja sairaita ja monet ovat nukkuneet pois.
Jos etsitte paranemista tässä tilaisuudessa, niin teidän tulee
miettiä mikä sairauden on aiheuttanut.
Mikä on parantava lääke? Jakeet 31-32:
"Jos me itse tutkisimme itseämme, emme joutuisi tuomittaviksi.
Rangaistessaan Herra kuitenkin kurittaa meitä,
jotta meitä ei yhdessä maailman kanssa lopullisesti tuomittaisi."
Käsittääkseni meillä on kolme vaihtoehtoa. Ensiksi niistä paras:
Me tutkimme itseämme ja teemme parannuksen.
Ellemme tee sitä, Herra kurittaa meitä.
Moni sairaus on Herran kuritusta.
Huomasin, että tästä on kysymys ja tein parannuksen.
Nyt ihmiset sanovat ystävällisesti, että näytät hyvältä,
paremmalta kuin ennen.
Yksi syy tähän on, että Herra kuritti minua ja tein parannuksen.
Se on toinen vaihtoehto.
Kolmas on se, että Herra kurittaa sinua, etkä tee parannusta.
Siinä tapauksessa sinut tuomitaan yhdessä maailman kanssa.
Meillä on siis kolme mahdollisuutta: Tutkia itseämme ja tehdä parannus,
antaa Herran kurittaa ja sitten tehdä parannus.
Jos et tee kumpaakaan näistä kahdesta vaan jatkat itsepäisesti ja
olet tottelematon, sinut tuomitaan maailman kanssa.
Aamos 6, kuusi jaetta alusta.
Kaikki, mitä Aamos sanoo, ei suoraan koske teitä.
Jos sovellatte Aamoksen sanoja nykyaikaan ja -tilanteeseen, niin
yhtymäkohtia Amerikan kristittyihin on nähtävissä.
"Voi teitä, Siionin huolettomat
(he väittävät olevansa Jumalan lapsia, Siion on Jumalan asuinsija)
ja Samarian (tuolloin vielä kukoistava kaupunki)
vuoren itsevarmat asukkaat, te valitun kansan kärkijoukko!
Menkää Kalneen katsomaan, kuinka sen on käynyt,
menkää sieltä suureen Hamatiin ja alas filistealaisten Gatiin!
Oletteko te parempia kuin nuo valtakunnat,
onko teidän alueenne suurempi kuin niiden?"
Sanoisin USA:lle, katsokaa historiaa. Ajatelkaa mahtavia valtakuntia,
jotka ovat nousseet ja halveksineet Jumalan tuomiota ja tuhoutuneet.
Historia on täynnä niiden valtakuntien raunioita,
jotka eivät välittäneet Jumalasta. Kulkeeko Amerikka samaa tietä?
Jae 3: "Te torjutte mielestänne pahan päivän ja hyväksytte väkivallan."
Te ajattelette, että tuomiota ei tule pitkään aikaan eikä se koske meitä.
Ehkä tuomion aika on joskus, mutta ei nyt.
"Te makaatte norsunluuvuoteillanne ja loikoilette leposohvillanne.
Te syötte karitsoita laumasta ja juottovasikoita karsinasta."
Nämä ihmiset elävät ylellisyydessä ja syövät parasta.
Jos vertaamme Amerikkaa muihin kansoihin,
niin amerikkalaiset elävät ylellisesti. Te ette kuitenkaan ajattele näin,
jos vertaatte itseänne muihin amerikkalaisiin.
Teillä on sänky, johon mennä levolle.
Suurimmalla osalla maailman väestöä ei ole vuodetta.
Teillä on lakanat ja te vaihdatte niitä.
Te voitte valita mitä syödä ja teillä on mitä syödä.
Miljardilla ihmisellä ei ole tarpeeksi ruokaa. Useimmat meistä,
minä mukaan lukien, ovat muuhun maailmaan verrattuna rikkaita,
olemme etuoikeutettuja.
Muistakaamme kuitenkin, että olemme tästä tilivelvollisia.
Aamos jatkaa ja tilanne käy yhä huonommaksi
muistuttaen yhä enemmän karismaatikkoja:
"Te näppäilette harpun kieliä ja
sepitätte lauluja kuin paraskin Daavid!"
Meillä on kaikenlaista hengellistä musiikkia. On uusia lauluja ja
uusia kuoroja ja musiikista on tullut aikamoista teollisuutta,
vaurasta bisnestä.
Kirjailijana tiedän, että hengellistä musiikkia
kysytään enemmän kuin hengellistä kirjallisuutta.
Hengellisellä musiikilla vuollaan rahaa,
ja siellä missä voi tehdä rahaa, piilee vaara.
Jae 6: "Te juotte viiniä uhrimaljoista ja voitelette itsenne parhaalla öljyllä."
Tuskin juotte maljoista, mutta te elätte yltäkylläisyydessä.
Syöminen kiinnostaa teitä.
Miksi 60 % kansasta on ylipainoisia?
Johtuuko se ruokailutottumuksista?
Jeesus varoitti meitä mässäilystä ja juopottelusta,
etteivät tällaiset asiat estäisi meitä olemasta valmis, kun Hän tulee.
Tämähän ei tietenkään koske karismaattisia uskovia.
Mehän tiedämme, että olemme jollain tavoin valmiita.
Olemme karismaattisia, puhumme kielillä,
osaamme Raamattua ulkoa ja käymme kirkossa ja
kuulemme sitä mitä haluamme kuulla.
Näin ei ole useimpien kohdalla, mutta tällaista esiintyy nykyisin.
Jae 6:n lopussa tulee huipentuma:
"...mutta ette murehdi Joosefin heimon sortumista."
Joosef oli pohjoinen kuningaskunta, jonka Jumala tuomitsi niin,
että se tuhoutui eikä jäljelle jäänyt mitään.
Jopa Samarian kivetkin vyöryivät vuorta alas laaksoon.
Nykyisinkin voi mennä katsomaan paikkaa, jossa kivet vyöryivät.
Mitään ei jäänyt jäljelle.
Tämä oli tapahtunut noin 50 vuotta Aamosia aikaisemmin,
mutta silti he elivät elämäänsä, kuoro lauloi,
uudet soittimet soivat ja he olivat totaalisen välinpitämättömiä
kansansa kohtalosta.
He eivät murehtineet Joosefin heimon sortumista.
Jos Herra lähettäisi keskuuteenne
miehen, jolla olisi kirjoitusvälineet vyöllään,
tekisikö hän merkin teidän otsaanne vai
sivuuttaisiko hän teidät?
Oletteko todella murheissanne ja huokaatteko ja valitatteko
maanne tilan tähden? Vai oletteko välinpitämättömiä?
Meillä on kaikki reilassa,
olot ovat mukavat ja olemme hyvässä seurakunnassa.
Minulla on Herran antamat valtuudet kysyä teiltä tätä.
Herra näytti minulle Aucklandissa,
mitä tässä tilaisuudessa tulee tapahtumaan.
Rukoilen, että se tapahtuisi.
Kysyn teiltä, mitä te vastaisitte, jos Jeesus sanoisi:
"Haluatko antaa sydämesi Amerikalle niin kuin Minä?"
Miten vastaisit?
Entä mitä vastaisitte tähän: "Etsin miestä tai naista,
joka seisoisi lujana muurin aukossa"?
Älkää jauhako samaa musiikkia, älkää vatvoko samaa ohjelmaa.
Olen täysin samaa mieltä Rossin kanssa.
Ohjelmat ovat organisaatioita varten, eivät organismeja varten.
Haluan haastaa teidät.
Haluaisitteko asiaa harkittuanne sanoa Jumalalle:
"Herra Jeesus, annan sydämeni Amerikalle."
En ole syntyjäni amerikkalainen.
Sydämelläni on raskas taakka kotimaani Britannian tähden.
Useimmat teistä ovat syntyperäisiä amerikkalaisia.
Haluaisitteko jakaa Herran taakkaa tämän kansan tähden?
Uskon, että tuho kohtaa tätä maata aikanaan, mutta uskon myös,
että Herra on valinnut omikseen monia sieluja Amerikasta.
Hän odottaa loputtoman kärsivällisesti kunnes sato korjataan.
Miettikää hetki.
Miten asennoidutte omaa maatanne ja kansaa kohtaan?
Oletteko välinpitämättömiä vai tyytyväisiä tilanteeseen?
On mahdotonta olla tyytyväinen siihen, miten tällä maalla menee.
Mitä aiotte tehdä asian hyväksi?
Aiotteko tehdä mitään vai jatkatteko vanhaan malliin?
Käytte iloisissa pippaloissa, taputatte käsiä,
laulatte lauluja, kuuntelette saarnan ja elätte niin kuin ennen.
Saatte kohta tilaisuuden vastata tähän.
Jos te haluatte sitoutua tähän, punnitkaa sitä rauhassa
ennen kuin teette päätöksenne. Nouskaa tuoleiltanne ja
siirtykää paikkaan, jossa voitte polvistua.
Polvistuminen on tärkeää.
Jos todella haluatte seistä kansakuntanne muurinaukossa,
niin älkää olko turhan arkoja.
Eilen illalla kun Ruth ja minä rukoilimme,
hän teki jotain sellaista mitä hän harvoin tekee.
Hän painoi päänsä rintaani vasten.
Yritimme molemmat rukoilla, mutta sanoja ei tullut.
Ymmärsin, että rukoukset ovat huokauksia,
joita ei voi sanoa ääneen. Ne ovat vain sisällä.
Ne ovat tuskallisia, mutta älkää yrittäkö sanoa niitä,
koska niitä ei voi sanoa. On jotain muuta mitä voitte puhua.
Uskon, että noudatan Herran tahtoa.
Scott ja Nedra, tulisitteko tänne ylös, ja Ruth ja John ja Esther, tulkaa tänne.
Jumalan miesten ja naisten ympäröimänä on hyvä olla.
Ei ole tarkoitus rukoilla yksin.
Joillakin saattaa olla kiire lentokentälle, mutta
jos kuulitte pyyntöni, tulkaa tänne eteen.
Jos haluat tehdä tämän, tarkkaan asiaa harkittuasi,
tule tänne eteen - täällä on paljon tilaa - ja polvistu.
Jos et tyydy polvistumiseen, heittäydy maahan.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä